Η Αγγελία (ταινία)

***Η Αγγελία*** () είναι Αμερικανικό ερωτικό ψυχολογικό θρίλερ του 2025 σε σκηνοθεσία του Πολ Φιγκ. Είναι βασισμένη στο ομώνυμο μυθιστόρημα του 2022 της Φρίντα ΜακΦάντεν και πρωταγωνιστούν οι Σίντνεϊ Σουίνι, Αμάντα Σάιφρεντ και Μπράντον Σκλέναρ. Στην ταινία, η Μίλι Κάλογουεϊ, μία νεαρή γυναίκα με περίπλοκο παρελθόν, γίνεται η εσωτερική οικιακή βοηθός μίας πλούσιας οικογένειας, της οποίας το σπίτι κρύβει σκοτεινά μυστικά.

*Η Αγγελία* έκανε παγκόσμια πρεμιέρα στο Axa Equitable Center στην Νέα Υόρκη στις 2 Δεκεμβρίου 2025 και κυκλοφόρησε στις Ηνωμένες Πολιτείες από την Lionsgate Films στις 19 Δεκεμβρίου. Η ταινία έλαβε θετικά σχόλια από τους κριτικούς και συγκέντρωσε $359 εκατομμύρια έναντι προϋπολογισμού $35 εκατομμυρίων. Μία συνέχεια βρίσκεται σε ανάπτυξη, με τους Φέιγκι, Σουίνι και Μορόνε να επιστρέφουν.

## Πλοκή
Ενώ βρίσκεται σε αναστολή για ανθρωποκτονία, η Μίλι Κάλογουεϊ προσλαμβάνεται από την Νίνα Γουιντσέστερ ως εσωτερική οικιακή βοηθός. Μετακομίζει μαζί με τον πλούσιο σύζυγο της Νίνα, τον Άντριου, και την κόρη τους, Σίσι, στο σπίτι τους στο Γκρέιτ Νεκ του Λονγκ Άιλαντ, και της δίνουν το υπνοδωμάτιο της σοφίτας, το οποίο κλειδώνει από έξω. Γνωρίζει, επίσης, τον Ένζο, έναν φύλακα που της λέει ότι δεν ανήκει εκεί, όταν η Μίλι του συστήνεται. Παρά τις ασταθείς αλλαγές συμπεριφοράς της Νίνα, τα βίαια ξεσπάσματα της και τις αντιφατικές οδηγίες της, η Μίλι είναι απεγνωσμένη να κρατήσει την δουλεία της, αφού είναι όρος για την αναστολή της. Μαθαίνει ότι πριν από χρόνια, η Νίνα είχε μπει σε ψυχιατρείο επειδή προσπάθησε να πνίξει την Σίσι και αποπειράθηκε να αυτοκτονήσει παίρνοντας υπερβολική δόση.

Με εντολή της Νίνα, η Μίλι κλείνει εισητήρια για τους Γουιντσέστερ για ένα μιούζικαλ του Μπρόντγουεϊ και διαμονή σε ένα ξενοδοχείο, αλλά η Νίνα αρνείται ότι της ζήτησε να το κάνει. Ενώ η Νίνα πηγαίνει την Σίσι σε μία εκδρομή με το μπαλέτο, ο Άντριου και η Μίλι πηγαίνουν κρυφά στην παράσταση, πηγαίνουν για δείπνο και πηγαίνουν στο ξενοδοχείο. Όταν λαμβάνει αμέτρητα θυμωμένα μηνύματα από την Νίνα, η Μίλι πηγαίνει στον Άντριου για να την παρηγορήσει και κάνουν σεξ. Επιστρέφουν στο σπίτι και η Μίλι συνειδητοποιεί ότι η Νίνα ξέρει ότι πέρασε δέκα χρόνια στην φυλακή επειδή σκότωσε έναν βιαστή συμμαθητή της στο Λύκειο και παρά λίγο να συλληφθεί όταν η Νίνα αναφέρει το αυτοκίνητο που της δάνεισε ως κλεμμένο.

Η Νίνα βρίσκει το πρόγραμμα της παράστασης του μιούζικα΄και απειλεί την Μίλι, αλλά ο Άντριου την υπερασπίζεται και απαιτεί από την Νίνα να φύγει. Ο Άντριου και η Μίλι συνεχίζουν την σχέση τους. Η Μίλι αποφασίζει να φτιάξει πρωϊνό στον Άντριου σε ένα κειμήλιο πορσελάνινο πιάτο της μητέρας του, αλλά η παρουσία του Ένζο έξω από το σπίτι την τρομάζει με αποτέλεσμα να ρίξει και να σπάσει το πιάτο. Ο Άντριου απολύει τον Ένζο και ηρεμεί την Μίλι, λέγοντας της να μαζέψει τα κομμάτια και να του τα δώσει, επειδή ξέρει κάποιον που μπορεί να επιδιορθώσει το πιάτο. Την ίδια νύχτα, ο Άντριου την ρωτάει γιατί δεν έπλυνε τα σπασμένα κομμάτια του πιάτου και η Μίλι του απαντάει ότι δεν ήθελε να κοπεί. Αργότερα, πηγαίνει την Μίλι στο δωμάτιο της σοφίτας, την μεθάει και την κλειδώνει μέσα.

Γιορτάζοντας την ελευθερία της από τον Άντριου, η Νίνα παίρνει την Σίσι, εξηγώντας την αλήθεια σε ένα γράμμα που γράφει για την κόρη της. Ερωτεύτηκε τον Άντριου, όταν μεγάλωνε την Σίσι ως νεαρή ανύπαντρη μητέρα, αλλά νωρίς στον γάμο τους, της αποκάλυψε ότι είναι τρομακτικά χειριστικός. Ο Άντριου ζητά από την Νίνα να βάψει ξανθές τις καστανές της ρίζες. Όταν αυτή ξεχνάει να το κάνει, την κλειδώνει στο δωμάτιο της σοφίτας μέχρι να ξεριζώσει εκατό τρίχες από το κρανίο της, ενώ την αναγκάζει να το κάνει ξανά, αφού ισχυρίζεται ότι από μία τρίχα έλειπε η ρίζα. Στη συνέχεια, την ναρκώνει, ενοχοποιώντας της ότι αποπειράθηκε να σκοτώσει την Σίσι και τον εαυτό της, και συνέχισε να την βασανίζει κλείνοντας την στο ψυχιατρείο και στην σοφίτα. Παρόλο που λέει την δική της εκδοχή, κανένας δεν πιστεύει την ιστορίας της, πέρα από τον Ένζο, ο οποίος ανεπιτυχώς προσπάθησε να πείσει την Νίνα να τον αφήσει. Αποφασισμένη να ξεφύγει από την κακομεταχείριση του, η Νίνα πρσέλαβε εσκεμμένα την Μίλι, για την οποία ήξερε ότι ο Άντριου θα την αφήσει, και πίστευε ότι η Μίλι θα μπορούσε να προστατεύσει τον εαυτό της.

Ως τιμωρία επειδή έσπασε την πορσελάνη, ο Άντριου δίνει στην Μίλι ένα θραύσμα και απαιτεί να κόψει το στομάχι της για κάθε ένα από τα εικοσιένα κομμάτια του πιάτου. Αυτή το κάνει, αλλά τον μαχαιρώνει μένα ένα μαχαίρι για τυρί που είχει κρύψει η Νίνα για αυτήν και τον κλειδώνει στο δωμάτιο. Διατάζοντας τον να βγάλει ένα από τα μπροστινά του δόντια με μία πένσα, σπάσει κι άλλες πορσελάνες και απειλεί να βάλει φωτιά στην σοφίτα, αναγκάζοντας τον να κάνει αυτό που του ζητάει. Όταν η Σίσι της προτείνει να σώσει την Μίλι, η Νίνα μπαίνει κρυφά μέσα στο σπίτι και ξεκλειδώνει την πόρτα της σοφίτας, πιστεύοντας ότι η Μίλι είναι ακόμα παγιδευμένη μέσα. Ο Άντριου τους επιτίθεται, αλλά η Μίλι φαινομενικά το σκάει, και αυτός προσπαθεί να σκοτώσει την Νίνα αφού εκείνη αρνείται να συνεχίζει να ζει μαζί του. Η Μίλι επανεμφανίζεται και σπρώχνει τον Άντριου από την σκάλα, σκοτώνοντας τον, ενώ η Νίνα ρίχνει μία λάμπα, ελπίζοντας ότι θα φανεί ότι έπεσε ενώ επιδιόρθωνε τον πολυέλαιο.

Μία αστυνομικός παρατηρεί ασυνέπειες στην ιστορία της Νίνα, αλλά η αδελφή της ήταν κάποτε αρραβωνιασμένη με τον Άντριου. Γνωρίζοντας την αληθινή του φύση, ανακυρήσσοντας τον θάνατο του ως ατύχημα. Μετά την κηδεία του Άντριου, η Νίνα δίνει στην Μίλι μία επιταγή $100.000 πριν φύγει με την Σίσι για να ξεκινήσουν μία νέα ζωή. Προτείνει τις υπηρεσίες της Μίλι σε μία φίλη που υπονοεί ότι ο σύζυγος της είναι κακοποιητικός. Η Μίλι ρωτάει πότε μπορεί να ξεκινήσει.

## Ηθοποιοί και χαρακτήρες

## Παραγωγή
Την ταινία σκηνοθέτησε ο Πολ Φιγκ, σε παραγωγή των Φιγκ, Τοντ Λίμπερμαν και Λόρα Φίσερ για το Hidden Pictures. Το σενάριο της Σονενσίν στο ομώνυμο μυθιστόρημα του 2022 της Φρίντα ΜακΦάντεν. Τον Οκτώβριο του 2024 οι Σουίνι και Σάιφρεντ πήραν τους πρωταγωνιστικούς ρόλους και έγιναν εκτελεστικές παραγωγοί μαζί με του ΜακΦάντεν και Άλεξ Γιανγκ. Ο Μπράντον Σκλέναρ προστέθηκε στο καστ τον ίδιο μήνα, ενώ ακολούθησε ο Μορόνε τον Δεκέμβριο του 2024. Η Ελίζαμπεθ Πέρκινς προστέθηκε επίσης στο καστ της ταινίας.

### Γυρίσματα
Τα γυρίσματα ξεκίνησαν στις 3 Ιανουαρίου 2025 στο Νιου Τζέρσεϊ και ολοκληρώθηκαν τον Μάρτιο του 2025.

### Μουσική
Ο Θίοντορ Σαπίρο συνέθεσε την μουσική της ταινίας, σημαίνοντας την όγδοη συνεργασία του με τον Φιγκ.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2025
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές ψυχολογικές θρίλερ ταινίες
Κατηγορία:Ερωτικές θρίλερ ταινίες
Κατηγορία:Ταινίες που αφορούν την ενδοοικογενειακή βία
Κατηγορία:Ταινίες με μουσική σύνθεση Θίοντορ Σαπίρο
Κατηγορία:Ταινίες γυρισμένες στο Νιου Τζέρσεϊ
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες παραγωγής Lions Gate Entertainment
Κατηγορία:Φεμινιστικές ταινίες